cyanic-selkie/wikianc huggingface dataset:
কাদামাটির বিস্কুট
প্রস্তুতকরণ
হাইতির কেন্দ্রীয় মালভূমি হিঞ্চে শহরের কাছ থেকে ধুলাবালি সংগ্রহ করা হয় এবং ট্রাকে করে বাজারে পাঠানো হয় (যেমন লা স্যালাইন মার্কেট), যেখানে মহিলারা এগুলো কিনেন।  তারপর ফোর্ট ডিমাঞ্চের মতো ছোট শহরগুলিতে এধরনের বিস্কুট প্রক্রিয়াজাত করা হয়। প্রথমত, ময়লা পাথর এবং বর্জ্য অপসারণ করা হয়। তারপর, ধুলাবালিকে লবণ এবং উদ্ভিজ্জ তৈল বা চর্বির সঙ্গে মিশ্রিত করা হয়। পরে, এগুলোকে চ্যাপ্টা চাকতির আকৃতি দেওয়া হয়। তারপর রোদে শুকানো হয়। প্রস্তুতকৃত পণ্যটি পরে পাত্রে রাখা হয় এবং বাজারে বা রাস্তায় বিক্রি করা হয়।
স্বাস্থ্য ঝুঁকি
খনিজ উপাদানের কারণে, কাদামাটির বিস্কুট ঐতিহ্যগতভাবে গর্ভবতী মহিলাদের এবং শিশুদের জন্য একটি তালিকালদ্ধ সম্পূরক হিসাবে ব্যবহৃত হত। হাইতীয়দের ধারণা এগুলোতে ক্যালসিয়াম রয়েছে যা একটি অ্যান্টাসিড হিসাবে এবং পুষ্টির জন্য ব্যবহার করা যেতে পারে। তবে খাদ্যটি পুষ্টিবিদ ও চিকিৎসকদের কাছে বিতর্কিত, কারণ হিসেবে এই বিস্কুট খাওয়ার কারণে দাঁতের ক্ষয়, কোষ্ঠকাঠিন্য এবং আরও গুরুতর অসুখ হতে পারে বলে সতর্ক করেন। তবে এর উৎপাদন খরচ সস্তা; ২০০৭ সাল থেকে $১.৫০ বৃদ্ধির পরেও ২০০৮ সালে একশ বিস্কুট তৈরির মাটি ছিল পাঁচ মার্কিন ডলার (প্রতিটি প্রায় ৫ সেন্ট)। এটি অনাহার উত্তরণের উপায় হিসাবেও দেখা হয়।  এটি বিশেষ করে এমন সময়ে আসে যখন ২০০৮ সালের মতো বিশ্বব্যাপী খাদ্যের দাম বেড়ে যায়।
খাদ্যটির স্বাদকে এমনভাবে বর্ণনা করা হয়েছে যেখানে বলা হয় যে গ্যালেটে থাকা ধুলার ঝাঁঝালো স্বাদের জন্য মুখ শুকিয়ে গিয়েছে যা অনেক সময় ধরে থাকে।
ডেল্টা ব্র্যাক হাউজিং ফাইন্যান্স কর্পোরেশন লিমিটেড
ডেল্টা ব্র্যাক হাউজিং ফাইন্যান্স করপোরেশন লিমিটেড (এছাড়াও ডিবিএইচ নামেও পরিচিত) বাংলাদেশের একটি বেসরকারি বহির্ভূত আর্থিক প্রতিষ্ঠান। এটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জের তালিকাভুক্ত একটি লিমিটেড কোম্পানি। এটি ১৯৯৬ সালে আন্তর্জাতিক যৌথ উদ্যোগে প্রতিষ্ঠিত হয়েছিল এবং ১৯৯৭ সাল থেকে কার্যক্রম শুরু করে। ডিবিএইচ রিয়েল এস্টেট খাতে অর্থায়নের একটি বিশেষায়িত প্রতিষ্ঠান। বিশেষজ্ঞ এবং রিয়েল এস্টেট ফাইন্যান্সের বৃহত্তম প্রতিষ্ঠান। ডিবিএইচ বাংলাদেশের একমাত্র আর্থিক প্রতিষ্ঠান যা ধারাবাহিকভাবে সাত বছর ধরে সর্বোচ্চ 'এএএ' ক্রেডিট রেটিং পেয়ে আসছে।
ইতিহাস
আন্তর্জাতিক যৌথ উদ্যোগে বাংলাদেশে বেসরকারী খাতে রিয়েল এস্টেট অর্থায়ন প্রসারের জন্য ১৯৯৭ সালে ডিবিএইচ কার্যক্রম শুরু করে। এই উদ্যোগে ৫ জন উদ্যোক্তা ছিলেন যার মধ্যে ৩ জন স্থানীয় এবং ২ জন বিদেশি। স্থানীয় উদ্যোক্তা ছিলেন ডেল্টা লাইফ ইন্স্যুরেন্স কোম্পানি লিমিটেড, ব্র্যাক এবং গ্রিন ডেল্টা বীমা সংস্থা লিমিটেড। আন্তর্জাতিক উদ্যোক্তা ছিলেন ভারতের আবাসন উন্নয়ন ফিনান্স কর্পোরেশন বা এইচডিএফসি এবং ইন্টারন্যাশনাল ফাইন্যান্স কর্পোরেশন।
প্রাথমিকভাবে এটি একটি বেসরকারী লিমিটেড বা সীমাবদ্ধ কোম্পানি হিসাবে গঠিত হয়েছিল এবং সংস্থার শেয়ারহোল্ডিং নিম্নরূপ ছিল: ২০০৮ সালে, এটি পাবলিক লিমিটেড কোম্পানিতে পরিণত হয়ে ইনিশিয়াল পাবলিক অফারিং (আইপিও)-তে যায়। আইপিওর মাধ্যমে এটি ৫০০ মিলিয়ন মূলধন জোগাড় করে। সাধারণ শেয়ার প্রদান করে। ডিবিএইচের বর্তমান শেয়ারহোল্ডিং নিম্নরূপ:
তন্ময় তানসেন
প্রাথমিক জীবন
তন্ময় একটি সঙ্গীত পরিবারে জন্মগ্রহণ করলেও নিজে কখনো গানের জন্য আলাদা কোন বিশেষায়িত শিক্ষা পাননি। তাঁর মা এবং বোন দুজনেই প্রশিক্ষিত সঙ্গিত শিল্পী। তাঁদের র্কাছে থেকেই মূলত তিনি সঙ্গিত বিষয়ে প্রাথমিক জ্ঞান লাভ করেন। তাঁর ৬ষ্ঠ শ্রেণির বন্ধু রিপ্পি এর কাছ থেকে তিনি বিশেষভাবে অনুপ্রাণিত হয়েছিলেন, যিনি এখন পৃথিবীতে নাই।
সঙ্গিত জীবন
১৯৯৭ সালে তন্ময় এবং তার অন্য সদস্যরা মিলে ৪ টা গান রেকর্ড করে এবং ভাইকিংস নামে প্রকাশ করে। এর পরে ২৩ বছর তিনি ভাইকিংস এর প্রতিষ্ঠাতা সদস্য এবং লিড ভোকালিস্ট হিসেবে কাজ করেছেন।
গান সমূহ
এছাড়া তিনি অনেক গান পরিচালনা করেছেন।
স্যাম ক্ল্যাফলিন
স্যামুয়েল জর্জ ক্ল্যাফলিন (Samuel George Claflin; জন্ম: ২৭ জুন ১৯৮৬) একজন ইংরেজ অভিনেতা। ২০০৯ সালে লন্ডন একাডেমি অব মিউজিক অ্যান্ড ড্রামাটিক আর্ট থেকে স্নাতক সম্পন্নের পর তিনি টেলিভিশনে অভিনয় শুরু করেন এবং পাইরেটস অব দ্য ক্যারিবিয়ান: অন স্ট্রেঞ্জার টাইডস (২০১১) চলচ্চিত্রে ফিলিপ সুইফট চরিত্রে অভিনয়ের মধ্য দিয়ে চলচ্চিত্রে আগমন করেন।
ক্ল্যাফলিন দ্য হাঙ্গার গেমস চলচ্চিত্র ধারাবাহিকে (২০১৩-২০১৫) ফিনিক ওডেয়ার চরিত্রে এবং প্রণয়ধর্মী হাস্যরসাত্মক মি বিফোর ইউ (২০১৬) চলচ্চিত্রে শ্রেষ্ঠাংশে অভিনয় করে অধিক খ্যাতি অর্জন করেন। এরপর তিনি অ্যাড্রিফট (২০১৮) ও দ্য নাইটিঙ্গেল (২০১৮) চলচ্চিত্রে এবং পিকি ব্লাইন্ডার্স (২০১৯-২০২২) টিভি ধারাবাহিকে অসওয়াল্ড মসলি ও এনোলা হোমস (২০২০) চলচ্চিত্রে মাইক্রফট হোমস চরিত্রে অভিনয় করেন।
নেটফ্লিক্স
১৯৯৭ সালের ২৯ আগস্ট রিড হ্যাস্টিংস এবং মার্ক রেন্ডোল্ফ মার্কিন যুক্তরাষ্ট্রের ক্যালিফোর্নিয়া রাজ্যের স্কটস ভ্যালি শহরে বিনোদনধর্মী প্রতিষ্ঠান রূপে নেটফ্লিক্স শুরু করেন। এটি মূলত সংস্থান মিডিয়া দর্শন এবং প্রয়োজন মাফিক অনলাইন এবং ডিবিডি মেইল এর মাধ্যমে বিভিন্ন পাঠাতে দক্ষ, নেটফ্লিক্স পরবর্তীতে চলচ্চিত্র এবং ছোট পর্দার ধারাবাহিক, চলচ্চিত্র পরিচালনা-তে সম্প্রসারিত হয়, এর সাথে ইন্টারনেট ভিত্তিক অনলাইনে চলচ্চিত্রের বন্টনও চালু করে। প্রতিষ্ঠানটির সদর দফতর মার্কিন যুক্তরাষ্ট্রের ক্যালিফোর্নিয়া রাজ্যের লস গ্যাটস শহরে অবস্থিত।
নেটফ্লিক্স ২০১৩ সালে কনটেন্ট (নাটক, চলচ্চিত্র, ভিডিও) প্রযোজনা শিল্পে প্রবেশ করে, তাদের প্রথম পরিচালিত ধারাবাহিক, হাউজ অব কার্ডস দ্বারা আত্মপ্রকাশ করার মাধ্যমে। এরপর থেকেই চলচ্চিত্র ও টেলিভিশন ধারাবাহিক উভয়ের তৈরিতে ব্যাপকভাবে বিস্তার লাভ করে, যেখানে তারা তাদের "নেটফ্লিক্স ওরিজিনাল" শীর্ষক নিজেস্ব ধারাবাহিক, চলচ্চিত্র অনলাইন লাইব্রেরীর মাধ্যমে প্রদান করে থাকে। ২০১৬ সালে নেটফ্লিক্স আনুমানিক ১২৬ টি তাদের নিজেস্ব ধারাবাহিক এবং চলচ্চিত্র প্রকাশ করেছে, যা অন্য সব ইন্টারনেট ভিত্তিক প্রতিষ্ঠান এবং সাধারণ কোন টেলিভিশন চ্যানেলের তুলনায় অনেক বেশি।
স্যাম ক্ল্যাফলিন
প্রারম্ভিক জীবন
শৈশবে তার ফুটবল খেলায় আগ্রহ ছিল। শৈশবে গোড়ালিতে আঘাত পাওয়ার পূর্ব পর্যন্ত তিনি ফুটবল খেলতেন। আঘাতের পর তিনি বুঝতে পারেন যে তিনি পেশাদার ফুটবল খেলতে পারবেন না। কস্টেসি হাই স্কুলে পড়াকালীন বিদ্যালয়ের একটি নাটকে অংশগ্রহণের পর তার পিতামাতা ও একজন শিক্ষকের পরামর্শে তিনি অভিনয় শুরু করেন।
নেটফ্লিক্স
২০১৭ সালের অক্টোবর মাসের হিসাব অনুযায়ী, সারাবিশ্বে নেটফ্লিক্সের গ্রাহকের সংখ্যা ছিল ১০৯.২৫ মিলিয়ন, এর মধ্যে শুধু মাত্র মার্কিন যুক্তরাষ্ট্রেই ৫২.৭৭ মিলিয়ন। তাদের প্রচেষ্টা নিত্য-নতুন কনটেন্ট তৈরী করা, অতিরিক্ত কনটেন্ট সমূহের যথাযথ অধিকার সুরক্ষন করা, এবং ১৯০ টি দেশের মধ্যে এর বৈচিত্রতার ফলে প্রতিষ্ঠানটি দীর্ঘমেয়াদী ঋণ নেয়া প্রতিষ্ঠান সমূহের তালিকায় তাদের ঋণের পরিমাণ বিলিয়ন ডলার ছাড়িয়েছে : যা ২০১৭ সালের সেপ্টেম্বর মাসের হিসাব অনুযায়ী ২১.৯ বিলিয়ন ডলার, এবং যা পূর্ববর্তী একই সময়ে ১৬.৮ বিলিয়ন ডলার থেকে বেড়ে বর্তমান অবস্থায় দাঁড়িয়েছে।
স্যাম ক্ল্যাফলিন
প্রারম্ভিক জীবন
নরউইচ সিটি স্কুল অব এক্সিলেন্সের সদস্য ক্ল্যাফলিন ২০০৩ সালে নরউইচ সিটি কলেজে প্রদর্শন কলা বিষয়ে ভর্তি হন। এরপর তিনি ২০০৯ সালে লন্ডন একাডেমি অব মিউজিক অ্যান্ড ড্রামাটিক আর্ট থেকে স্নাতক সম্পন্ন করেন।
নেটফ্লিক্স
নেটফ্লিক্সের সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের লা গ্যাটস শহরের ১০০ উইনচেস্টার সার্কেলে অবস্থিত। এছাড়াও তাদের আরো কয়েকটি কার্যালয় রয়েছে, যেগুলো নেদারল্যান্ডস, ব্রাজিল, ইন্ডিয়া, বাংলাদেশ, জাপান এবং উত্তর কোরিয়া-তে অবস্থিত। /ref>
স্যাম ক্ল্যাফলিন
ব্যক্তিগত জীবন
২০১১ সালে ক্ল্যাফলিন অভিনেত্রী লরা হাডকের সাথে প্রেম শুরু করেন। মাই উইক উইথ মেরিলিন চলচ্চিত্রের অডিশন দিতে গিয়ে তাদের পরিচয় হয়। তারা ২০১৩ সালের জুলাই মাসে গোপন অনুষ্ঠানের মধ্য দিয়ে বিবাহবন্ধনে আবদ্ধ হন।  ২০১৫ সালের ডিসেম্বর মাসে তাদের পুত্র সন্তান এবং ২০১৮ সালের ফেব্রুয়ারি মাসে কন্যাসন্তান জন্মগ্রহণ করে।  ২০১৯ সালের ২০শে আগস্ট ক্ল্যাফলিন ও হাডক আইনি প্রক্রিয়ায় আলাদা হওয়ার ঘোষণা দেন। ২০২২ সাল থেকে তিনি মডেল ক্যাসি আমাতোর সাথে প্রেম করছেন।
নেটফ্লিক্স
নেটফ্লিক্সের সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের লা গ্যাটস শহরের ১০০ উইনচেস্টার সার্কেলে অবস্থিত। এছাড়াও তাদের আরো কয়েকটি কার্যালয় রয়েছে, যেগুলো নেদারল্যান্ডস, ব্রাজিল, ইন্ডিয়া, বাংলাদেশ, জাপান এবং উত্তর কোরিয়া-তে অবস্থিত।
সন্ধ্যা
সন্ধ্যা হচ্ছে সূর্যাস্তের ঠিক কয়েক মুহূর্ত পরে গোধূলির সময়ে রাতের ঠিক আগের অবস্থান। জ্যোতির্বিজ্ঞানের ভাষায় সন্ধ্যা হচ্ছে সেই সময়টি যা ঠিক সূর্যাস্তের পর ও রাতের ঠিক আগে ঘটে। সন্ধ্যার মধ্যবর্তী পর্যায়ে আকাশ বেশ পরিষ্কার থাকে যখন কৃত্রিম আলোকসজ্জা ছাড়াই বাইরে পড়ার জন্য পর্যাপ্ত আলো থাকতে পারে। সন্ধ্যার শেষদিকে যখন পৃথিবী এমন একটি বিন্দুতে অবস্থান করে যখন তার কেন্দ্র স্থানীয় দিগন্তের ৬ ডিগ্রি অবস্থান থাকে, সেই সময় বাইরে সাধারণভাবে কোন কিছু পড়া যাবে না, কৃত্রিম আলোকসজ্জা প্রয়োজন হয়। গোধূলি বাসন্ধ্যা শব্দটি সাধারণত জ্যোতির্বিজ্ঞানকেন্দ্রিক সন্ধ্যা বা রাত শুরু হওয়ার আগের গোধূলির অন্ধকার অবস্থানকে বোঝায়।
অ্যাংকন পাহাড়
ডান|থাম্ব|চুড়ায় পানামার পতাকা উড্ডীয়মান অ্যাংকন পাহাড় পানামার পানামা সিটির ৬৫৪ ফুট উঁচু পাহাড়ের নাম  অ্যাংকন পাহাড়।এটি অ্যাংকন শহরের কোল জুড়ে অবস্থিত। পানামা খালের দেখাশোনার জন্য এই অ্যাংকন পাহাড় এলাকা থেকেই মার্কিন যুক্তরাষ্ট্রের পক্ষ থেকে ১৯৭৭ সাল অব্দি তত্ত্বাবধান করা হত। উন্নয়নের ছোঁয়ার বাইরে থাকা এই অঞ্চল এখন সংরক্ষিত এলাকা হিসেবে ঘোষিত। পানামা সিটির সবচেয়ে উঁচু এলাকা হিসেবে এই অঞ্চল চিহ্নিত। পাহাড়টির শীর্ষে উঠতে ত্রিশ মিনিটের মতো সময় লাগে। তবে স্থানীয় বাসিন্দাদের মতে, ২০১৭ সালের ১২ই ফেব্রুয়ারি থেকে অ্যাংকন পাহাড়ের উপরে উঠা বন্ধ করা হয়েছে। তুলনামূলকভাবে অনুন্নত এই এলাকায় জঙ্গল রয়েছে। গ্রামীণ পরিবেশের গাছপালা কাটা হলেও এখনো কিছু বন্যপ্রাণী এখানে টিকে রয়েছে। স্লথ, সাদা নাকের কোয়াতি, হরিণসহ একাধিক সংরক্ষিত বন্যপ্রাণী এখনো টিকে আছে এখানে। বর্তমানে অ্যাংকন পাহাড়ের নাম পানামার পরিবেশ দল Asociación Nacional para la Conservación de la Naturaleza (ANCON) ব্যবহার করছে।
ইতিহাস
দস্যু হেনরি মর্গান ১৬৭১ সালে পানামা সিটি দখল করার পরে, চারিদিকের ব্যাপারে জানার জন্য এবং নিজের আত্মরক্ষা সুনিশ্চিত করতে তিনিই সর্বোপ্রথম অ্যাংকন পাহাড়ে উঠেন। মরগান পূর্বের শহর ধ্বংস করে ফেলার পর অ্যাংকন পাহাড় থেকে নতুন গড়ে ওঠা শহরকে সম্পূর্নভাবে দেখা যেত।
এমেলিয়া ডেনিস দে ইকাজা ১৯০৬ সালে পানামা খাল দখল নিয়ে কবিতা লেখার পর থেকে অ্যাংকন পাহাড় একটি জাতীয় প্রতীক হয়ে দাঁড়ায়।Tআজও এর চূড়ায় একটি বড় জাতীয় পতাকা উড়ছে।
পানামা খাল দিয়ে যাওয়া প্রথম জাহাজটির নাম এই পাহাড় ও সংশ্লিষ্ট এলাকার নামে নামকরণ করা হয়েছিল। ১৯১৪ সালের সেই জাহাজের নাম ছিল এসএস অ্যাংকন।
১৯৭৭ সালে পানামা খালের অধিকার পুনরায় পাওয়ার পর দেশটি সবার প্রথমে এই পাহাড়ের চূড়ায় নিজের দেশের পতাকা স্থাপন করে।
ডিন হ্যাডলি
ডিন ওয়ারেন হ্যাডলি (Dean Headley; জন্ম: ২৭ জানুয়ারি, ১৯৭০) ওরচেস্টারশায়ারের নর্টনের স্টোরব্রিজ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও মিডলসেক্সের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন ডিন হ্যাডলি।
প্রারম্ভিক জীবন
এক সুপরিচিত ক্রিকেট পরিবার থেকে এসেছেন ডিন হ্যাডলি। রন হ্যাডলি তার বাবা ও জর্জ হ্যাডলি তার দাদা ছিলেন। বাবা ও দাদার পর প্রথম টেস্ট ক্রিকেটার তিনি। জর্জ হ্যাডলি ও রন হ্যাডলি ওয়েস্ট ইন্ডিজের পক্ষে যথাক্রমে ২২ টেস্টে ও ২ টেস্টে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।
ওল্ড সুইনফোর্ড হসপিটালে অধ্যয়ন শেষে রয়্যাল গ্রামার স্কুল ওরচেস্টারে পড়াশোনা করেন। সেখানেই রাগবি ইউনিয়ন ও ক্রিকেটে দক্ষতা প্রদর্শন করেন তিনি।
কাউন্টি ক্রিকেট
১৯৮৯ সালে ওরচেস্টারশায়ারের দ্বিতীয় একাদশ দলের পক্ষে খেলেন। স্টাফোর্ডশায়ারের নিউক্যাসল-আন্ডার-লাইমের ঠিক বাইরে লেসেটভিত্তিক লেসেট ক্রিকেট ক্লাবের পক্ষে পেশাদার ক্রিকেটে অংশগ্রহণ করেন। মিডলসেক্সে চলে যাবার পর ১৯৯১ সালে বড়দের ক্রিকেটে অভিষেক ঘটে তার। ১৯৯৩ সালে তিনি পুনরায় কেন্টে চলে যান।
১৪ সেপ্টেম্বর, ১৯৯৬ তারিখে এক ইংরেজ কাউন্টি মৌসুমে তিনটি হ্যাট্রিক করে বিশ্বরেকর্ডের সমকক্ষ হন। ক্যান্টারবারিতে হ্যাম্পশায়ারের বিপক্ষে তিনি এ কৃতিত্ব অর্জন করেন। এরপূর্বে ১৯২৪ সালে চার্লি পার্কার ও ১৯৬৩-৬৪ মৌসুমে জে.এস. রাও তিনটি হ্যাট্রিক করেছিলেন।
আন্তর্জাতিক ক্রিকেট
কেন্টে অবস্থানকালে ইংল্যান্ড ক্রিকেট দলের পক্ষে খেলার জন্য মনোনীত হন। ২৯ আগস্ট, ১৯৯৬ তারিখে পাকিস্তানের বিপক্ষে ওডিআই অভিষেক হয় তার।
৩ জুলাই, ১৯৯৭ তারিখে অস্ট্রেলিয়ার বিপক্ষে তার টেস্ট অভিষেক ঘটে। ঐ দলে ১৯৯৭ থেকে ১৯৯৯ সাল পর্যন্ত খেলেন। তার খেলোয়াড়ী জীবনের অন্যতম সেরা মুহুর্ত ছিল ১৯৯৮ সালে মেলবোর্নের অ্যাশেজ সিরিজের চতুর্থ টেস্টে ম্যান অব দ্য ম্যাচের পুরস্কার লাভ। দ্বিতীয় ইনিংসে ছয় উইকেট তুলে নিয়ে ঐ খেলায় দলকে স্বল্প ব্যবধানে জয়লাভে সহায়তা করেন তিনি। ঐ সফরে এটিই ইংল্যান্ডের একমাত্র জয় ছিল।
অবসর
আঘাতের কারণে ২০০১ সালে ক্রিকেট থেকে অবসর নেন ডিন হ্যাডলি। বর্তমানে তিনি কেন্টের আপচার্চভিত্তিক আপচার্চ ক্রিকেট ক্লাবের পক্ষে খেলছেন। এছাড়াও, স্ট্যামফোর্ড স্কুলে ক্রিকেট কোচ হিসেবে দায়িত্ব পালন করছেন।
ওয়েস্ট ব্রোমউইচ আলবিওনের একনিষ্ঠ ফুটবল সমর্থক তিনি।
জর্জীয় জাতি
এরপরে কিছু সময় ও পুরো আধুনিক যুগে জর্জীয়রা রাজনৈতিকভাবে ভেঙে পড়ে এবং উসমানি সাম্রাজ্য ও ইরানের ধারাবাহিক অভিযানের ফলে এতে তাদের আধিপত্য বিস্তৃতি লাভ করে। জর্জীয়রা মিত্র রাষ্ট্রের অনুসন্ধান শুরু করে এবং রাজনৈতিক দিগন্তে হারিয়ে যাওয়া বাইজেন্টাইনদের সম্ভাব্য প্রতিস্থাপন হিসাবে রুশদের খুঁজে পায়। জর্জীয় রাজা ও রুশ জাররা ১৭টিরও বেশি দূতাবাস বিনিময় করেছিলেন, যা ১৭৮৩ সালে শেষ হয়েছিল, যখন পূর্ব জর্জীয় রাজ্য কার্তলি-কাখেতির দ্বিতীয় হেরাক্লিয়াস রুশ সাম্রাজ্যের সাথে মিত্রতা গড়ে তোলেন। ১৮০১ সালে সমস্যগ্রস্থ রাজ্য পাশাপাশি ১৮১০ সালে পশ্চিম জর্জিয়ান রাজ্য ইমেরেতিকে সংযুক্ত করার জন্য এগিয়ে যায়। রাষ্ট্রীয় মর্যাদা পুনরুদ্ধারের জন্য বেশ কয়েকটি বিদ্রোহ এবং আন্দোলন হয়েছিল, সবচেয়ে উল্লেখযোগ্য হল ১৮৩২ সালের চক্রান্ত, যা ব্যর্থতায় ভেঙে পড়ে। অবশেষে, ইরান এবং অটোমানদের সাথে বিভিন্ন শান্তি চুক্তিতে জর্জিয়ার উপর রাশিয়ার শাসন স্বীকার করা হয়েছিল এবং অবশিষ্ট জর্জিয়ান অঞ্চলগুলি ১৯ শতকের মধ্যে রাশিয়ান সাম্রাজ্যের দ্বারা শুষে নেওয়া হয়েছিল। জর্জিয়ানরা ১৯১৮ থেকে ১৯২১ সাল পর্যন্ত প্রথম জর্জিয়ান রিপাবলিকের অধীনে এবং অবশেষে ১৯৯১ সালে সোভিয়েত ইউনিয়ন থেকে রাশিয়ার কাছ থেকে তাদের স্বাধীনতাকে সংক্ষিপ্তভাবে পুনরুদ্ধার করে।
জর্জিয়ান জাতিটি বিভিন্ন ভৌগলিক উপগোষ্ঠীর মধ্যে গঠিত হয়েছিল, যার প্রত্যেকটির বৈশিষ্ট্যগত ঐতিহ্য, আচার-ব্যবহার, উপভাষা এবং সভান এবং মিংরেলিয়ানদের ক্ষেত্রে নিজস্ব আঞ্চলিক ভাষা রয়েছে। জর্জিয়ান ভাষা, তার নিজস্ব অনন্য লিখন পদ্ধতি এবং বিস্তৃত লিখিত ঐতিহ্যের সাথে, যা ৫ম শতাব্দীতে ফিরে যায়, এটি জর্জিয়ার সরকারী ভাষা এবং সেইসাথে দেশে বসবাসকারী সমস্ত জর্জিয়ানদের শিক্ষার ভাষা। জর্জিয়ার ডায়াস্পোরা ইস্যু সম্পর্কিত রাজ্য মন্ত্রকের মতে, বেসরকারী পরিসংখ্যান বলছে যে বিশ্বে ৫ মিলিয়নেরও বেশি জর্জিয়ান রয়েছে।
হংকং জাতীয় অনূর্ধ্ব-১৯ ক্রিকেট দল
হংকং জাতীয় অনূর্ধ্ব-১৯ ক্রিকেট দল আন্তর্জাতিক অনূর্ধ্ব-১৯ ক্রিকেটে চীনের বিশেষ প্রশাসনিক অঞ্চলের প্রতিনিধিত্ব করে। এটি ২০১০ সালে একবার অনূর্ধ্ব-১৯ ক্রিকেট বিশ্বকাপের জন্য যোগ্যতা অর্জন করেছে।
ইতিহাস
হংকং মূলত আইসিসি পূর্ব এশিয়া-প্রশান্ত মহাসাগরীয় অঞ্চলের অংশ ছিল এবং ২০০১ সালের ইএপি অনূর্ধ্ব-১৯ ক্রিকেট ট্রফিতে পাপুয়া নিউ গিনি অনূর্ধ্ব-১৯ এর রানার-আপ হয়েছিল।
কানাডায় ২০০৯ অনূর্ধ্ব-১৯ ক্রিকেট বিশ্বকাপের বাছাইপর্বে, দলটি নিউজিল্যান্ডে ২০১০ সালের অনূর্ধ্ব-১৯ ক্রিকেট বিশ্বকাপের যোগ্যতা অর্জনকারী সর্বশেষ দল হওয়ার জন্য সামগ্রিকভাবে ষষ্ঠ স্থানে ছিল। তারা টুর্নামেন্টে নয়টি খেলার মধ্যে মাত্র তিনটি জিতেছে, নেট রান রেটে উগান্ডা অনূর্ধ্ব-১৯ এবং নেদারল্যান্ডস অনূর্ধ্ব-১৯ এর উপরে। কোয়ালিফায়ারে দলের সর্বোচ্চ রান সংগ্রাহক ছিলেন ইরফান আহমেদ।
জেমি অ্যাটকিনসনকে ২০১০ বিশ্বকাপের জন্য স্কোয়াডের অধিনায়ক হিসেবে মনোনীত করা হয়েছিল। দলটি প্রথম রাউন্ডে একটি খেলা জিততে ব্যর্থ হয়, ইংল্যান্ড অনূর্ধ্ব-১৯, ভারত অনূর্ধ্ব-১৯ এবং আফগানিস্তান অনূর্ধ্ব-১৯ (এর প্রথম বিশ্বকাপেও) কাছে হেরে যায়। দলটি প্রতিটি অনুষ্ঠানে বোল্ড আউট হলেও নিজেকে অসম্মান করেনি। পরবর্তীতে, প্লেট পর্যায়ে, হংকং বাংলাদেশ অনূর্ধ্ব-১৯ এর কাছে হেরে যায় কিন্তু তারপরে আফগানিস্তানের কাছে প্রতিশোধ নেয়, তাদের চার উইকেটে পরাজিত করেছিল। চূড়ান্ত খেলায়, ১৩তম স্থানের প্লে-অফে, হংকং জিম্বাবুয়ে অনূর্ধ্ব-১৯ এর কাছে খুব বেশি রানে হারে, টুর্নামেন্টের সর্বনিম্ন স্কোর রেকর্ড করেছিল ৯৮ রানে অলআউট হয়েছিল।
২০১৯ এসিসি অনূর্ধ্ব-১৯ ইস্টার্ন রিজিওন টুর্নামেন্টের জন্য, জাতীয় দলের প্রাক্তন খেলোয়াড় জাওয়ায়েদ ইকবালকে কোচ হিসাবে নিয়োগ দেওয়া হয়েছিল। ২০২০ সাল পর্যন্ত, জাতীয় দলের স্কোয়াড নির্বাচন করার জন্য একটি জাতীয় অনূর্ধ্ব-১৯ ৫০-ওভার কাপ ব্যবহার করা হয়েছিল।
শামিলা আসলাম
শামিলা আসলাম হলেন একজন পাকিস্তানি রাজনীতিবিদ যিনি ২০০৮ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক জীবন এবং শিক্ষা
শামিলা আসলাম পাকিস্তানের পাঞ্জাব প্রদেশের মুলতানে জন্মগ্রহণ করেছিলেন।
তিনি বাহাউদ্দিন জাকারিয়া বিশ্ববিদ্যালয় ১৯৮৫ সালে স্নাতক (বিএ) ডিগ্রি এবং ১৯৮৯ সালে ইসলামিক স্টাডিজ বিষয়ে স্নাতকোত্তর (এমএ) ডিগ্রি অর্জন করেছিলেন।
নিউক্লাইডসমূহের ছক (বিভক্ত, প্রশস্ত)
রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।
এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে।
০-২৯ উপাদানগুলির জন্য আইসোটোপসমূহ
← পূর্ববর্তী | পরবর্তী → পর্যায় সারণীতে যান
৬০-৮৯ উপাদানগুলির জন্য আইসোটোপসমূহ
← পূর্ববর্তী | পরবর্তী → পর্যায় সারণীতে যান
৯০- উপাদানগুলির জন্য আইসোটোপসমূহ
← পূর্ববর্তী | পরবর্তী→ পর্যায় সারণীতে যান
ইসমাইল হোসেন
ইসমাইল হোসেন এনডিসি বাংলাদেশ সিভিল সার্ভিসের একজন কর্মকর্তা। তিনি খুলনার বিভাগীয় কমিশনার হিসেবে দায়িত্ব পালন করেছেন। বর্তমানে তিনি খাদ্য মন্ত্রণালয়ে সচিব হিসেবে দায়িত্ব পালন করছেন।
প্রাথমিক জীবন
ইসমাইল ঢাকা জেলায় জন্মগ্রহণ করেন। তিনি ঢাকা বিশ্ববিদ্যালয় থেকে ভূগোলে স্নাতকোত্তর ডিগ্রি লাভ করেন। পরবর্তীকালে তিনি বাংলাদেশ ইউনিভার্সিটি অব প্রফেশনালস্ থেকে নিরাপত্তা ও উন্নয়ন অধ্যয়ন বিষয়ে স্নাতকোত্তর ডিগ্রি অর্জন করেন। এছাড়া দেশ ও বিদেশে বিভিন্ন প্রশিক্ষণ লাভের পাশাপাশি তিনি ন্যাশনাল ডিফেন্স কোর্স (এনডিসি) সম্পন্ন করেছেন।
কর্মজীবন
ইসমাইল হোসেন বিসিএস (প্রশাসন) ক্যাডারের ১১তম ব্যাচের কর্মকর্তা হিসেবে ১৯৯৩ খ্রিষ্টাব্দে কক্সবাজার জেলায় সহকারী কমিশনার হিসেবে কর্মজীবন শুরু করেন। তিনি প্রশাসনের বিভিন্ন স্তরে কাজ করেছেন। কর্মজীবনে তিনি সহকারী কমিশনার (ভূমি), উপজেলা নির্বাহী অফিসার, বাংলাদেশ লোক-প্রশাসন প্রশিক্ষণ কেন্দ্রের চট্টগ্রাম আঞ্চলিক কেন্দ্রের উপ-পরিচালক, অতিরিক্ত জেলা প্রশাসক, চাঁদপুর জেলার জেলা প্রশাসক হিসেবে কর্মরত ছিলেন। তিনি যুগ্ম সচিব পদে স্বাস্থ্য সেবা বিভাগে এবং দুর্যোগ ব্যবস্থাপনা ও ত্রাণ মন্ত্রণালয়ে কাজ করেছেন। তার বাংলাদেশ অর্থনৈতিক অঞ্চল কর্তৃপক্ষের সচিবের দায়িত্ব পালনের অভিজ্ঞতা রয়েছে। তিনি স্বাস্থ্য সেবা বিভাগে ও ভূমি মন্ত্রণালয়ে অতিরিক্ত সচিব ছিলেন। এছাড়া তিনি খুলনা বিভাগের বিভাগীয় কমিশনার হিসেবেও দায়িত্ব পালন করেছেন।
তিনি ২০০২ খ্রিষ্টাব্দে সচিব পদে পদোন্নতি লাভ করেন। বর্তমানে তিনি খাদ্য মন্ত্রণালয়ে সচিব হিসেবে দায়িত্ব পালন করছেন।
জরি সূতা
ডান|থাম্ব|250x250পিক্সেল| [[বারাণসীর (বেনারস) 'বেনারসি শাড়ি', সিল্ক ও স্বর্ণে মোড়ানো সিল্ক সুতা ও পরিপূরক ব্রোকেড (জরি)]] জরি (বা জারি) হল ঐতিহ্যগতভাবে সূক্ষ্ম সোনা বা রৌপ্য দিয়ে তৈরি একটি মসৃণ সুতো যা ঐতিহ্যবাহী ভারতীয়, বাংলাদেশী ও পাকিস্তানি পোশাকে বিশেষত শাড়ি ইত্যাদিতে ব্রোকেড হিসেবে ব্যবহৃত হয়। জারদোজি নামক সূচিকর্মের জটিল নিদর্শন ও বিস্তৃত নকশা তৈরি করার জন্য এই সুতোটি কাপড়ে বোনা হয়। মোগল যুগে জরি জনপ্রিয় হয়েছিল; সুরাট বন্দরটি মক্কার তীর্থযাত্রার পথের সাথে যুক্ত ছিল যা ভারতে এই প্রাচীন নৈপুণ্যের পুনঃপ্রবর্তনের একটি প্রধান কারণ হিসেবে কাজ করেছিল। বৈদিক যুগে, সোনার সূচিকর্ম দেবতা, রাজা ও সাহিত্যিক ব্যক্তিত্বদের (গুরু) জাঁকজমক ও রাজকীয় পোশাকের সাথে যুক্ত ছিল।
বেশিরভাগ সিল্ক শাড়ি ও ঘারার প্রধান আলংকারিক উপাদান হল জরি। এটি লেহেঙ্গা (স্কার্ট), চোলি (ব্লাউজ), কুর্তা ও ধুতির মতো সিল্কের তৈরি অন্যান্য পোশাকেও ব্যবহৃত হয়। থাম্ব|জরি কাজ
উৎপাদন
শব্দের ব্যুৎপত্তিগত মূল হল ফার্সি।
জরি মূলত বয়ন ও সূচিকর্মের জন্য টিনসেল সুতোর একটি ব্রোকেড। এটি সাধারণত খাঁটি সিল্ক, ভিসকস, তুলা, নাইলন, পলিয়েস্টার, পিপি, মনো/মাল্টি ফিলামেন্ট, তার ইত্যাদির মূল সুতোর উপর খাঁটি সোনা, রূপা বা চেরা ধাতব পলিয়েস্টার ফিল্ম থেকে তৈরি একটি চ্যাপ্টা ধাতব স্ট্রিপ বা মোড়ানো (ঢাকনা) দ্বারা তৈরি করা হয়। বর্তমানে, এটিকে বিস্তৃতভাবে তিন প্রকারে বিভক্ত করা যেতে পারে। আসল জরি, অনুকৃতি জরি ও ধাতব জরি।
প্রকৃত জরি সূক্ষ্ম রূপা থেকে তৈরি করা হয় বা সোনার সুতো রূপা বা সোনার খাদ থেকে আঁকা হয়, যা সমান চাপে ঘূর্ণায়মান রোলারগুলির মধ্যে দিয়ে এটিকে চ্যাপ্টা করা হয়। চ্যাপ্টা রূপার সুতোগুলি বুনিয়াদ সুতার উপর ক্ষতবিক্ষত হয় যা সাধারণত সিল্কের তৈরি হয়। সিল্ক ও রৌপ্য সুতোযুক্ত এই নাটাইগুলিকে তড়িৎ প্রলেপন করার জন্য আরও চ্যাপ্টা করা হয়। তারপর তড়িৎ প্রলেপন প্রক্রিয়ার মাধ্যমে সুতোগুলোতে সোনার প্রলেপ দেওয়া হয়। গিল্ডেড সুতোর দীপ্তি একটি উজ্জ্বলতার মধ্য দিয়ে যাওয়ার মাধ্যমে আরও বৃদ্ধি পায়। তারপরে এই সুতোকে একটি রিলে পাকানো হয়।
প্রাচীনকালে, যখন মূল্যবান ধাতু সস্তা ও সহজলভ্য ছিল, তখন শুধুমাত্র আসল জরি সুতো উৎপাদিত হতো। শিল্প বিপ্লব ও তড়িৎ প্রলেপন প্রক্রিয়ার উদ্ভাবনের কারণে মূল্যবান ধাতুর খরচ কমাতে অনুকৃতি কৌশল বিদ্যমানতা লাভ করে। যেহেতু তামা সোনা ও রৌপ্যের পরে সবচেয়ে নমনীয় ও প্রসারণীয় ধাতু, তাই রৌপ্য তড়িৎ প্রলেপিত তামার তার বিশুদ্ধ রৌপ্যে প্রতিস্থাপিত হয়েছে। বিভিন্ন আধুনিক রং ও রাসায়নিক খাঁটি সোনার পরিবর্তে সোনালি আভা তৈরি/প্রদান করতে ব্যবহার করা হয়। বিভিন্ন আধুনিক শিল্পে বিপুল চাহিদার কারণে মূল্যবান ধাতু ও তামাও দামী হয়ে উঠেছে। এইভাবে, একটি সস্তা ও টেকসই বিকল্প বিবর্ণহীনতার বৈশিষ্ট্যের সাথে উদ্ভাবিত হয়েছিল। সোনা, রৌপ্য ও তামার মতো ঐতিহ্যবাহী ধাতুর পরিবর্তে ধাতব জরি প্রচলন করা হয়েছিল। এই অ-প্রকৃত আধুনিক জরি ওজনে হালকা ও আগের সংস্করণের তুলনায় বেশি টেকসই। এছাড়াও, এটিতে বিবর্ণতা ও গিঁট প্রতিরোধের বৈশিষ্ট্য আছে।
তামার সংকর ধাতু থেকে তামার তার টানা হলে অনুকৃতি জরি তৈরি করা হয়। এটি তারপর একটি অনুরূপ প্রক্রিয়ার মধ্য দিয়ে যায়, এই ক্ষেত্র ব্যতীত সেসব রৌপ্য দিয়ে তড়িৎ প্রলেপন করা হয় ও তারপর বুনিয়াদ সুতোর চারপাশে ক্ষত ও ঘূর্ণিত হয়। এই ধরনের জরি খাঁটি জরির চেয়ে কম ব্যয়বহুল, কারণ রৌপ্য তড়িৎ প্রলেপ তামা অপেক্ষা অধিক বেশি সাশ্রয়ী।
ধাতব শাড়ি হল আরির একটি আধুনিক সংস্করণ এবং এটি সোনা, রৌপ্য ও তামার মতো ঐতিহ্যবাহী ধাতুগুলিকে প্রতিস্থাপন করে। এটি প্রতিরোধী, টেকসই ও ওজনে হালকা। এটি বিবর্ণতাহীন নয় ও একটি উল্লেখযোগ্য সময়ের জন্য এর দীপ্তি বজায় রাখে।
জরি বিভিন্ন রূপে ব্যবহৃত হয় যেমন জারদোজি, কাটাওকি বেল, মুকাইশ, টিল্লা বা মারোরি কাজ, গোটা কাজ ও কিনারি কাজ।
ভারতের পশ্চিম উপকূলে গুজরাট রাজ্যের সুরাট হল বিশ্বের সর্ববৃহৎ জরি উৎপাদক যেমন সুতো, ক্যানটাইল, লেইস, ফিতা, সীমানা, ছাঁটা, পাড়, প্রান্ত, কর্ডনেট, কর্ড ইত্যাদি। জরি তৈরির শিল্প বহু শতাব্দী ধরে পিতা থেকে পুত্রের উত্তরাধিকার সূত্রে প্রাপ্ত হয়েছে। এটি ভারত সরকার কর্তৃক প্রাচীন হস্তশিল্পের একটি হিসাবে স্বীকৃত। বিভিন্ন সম্প্রদায়ের মহিলা ও কারিগররা বয়ন, সূচিকর্ম, ক্রোশেটিং, ব্রেডিং ইত্যাদির জন্য জরি তৈরি করে। উপরন্তু, ভারতে প্রায় ১০,০০০ শিশু শ্রমিক রয়েছে যারা কখনও কখনও (তবে সবসময় নয়) ঋণের বন্ধন বা অন্যোন্যপায় হয়ে অবৈতনিক কাজের শর্তে জরি তৈরি করে।
বসফরাস প্রণালী
thumb|249px|বসফরাস প্রণালীর স্যাটেলাইট চিত্র। এটি ২০০৪ এর এপ্রিলে আন্তর্জাতিক স্পেস স্টেশন থেকে গৃহীত হয়। thumb|বিমান থেকে গৃহীত বসফরাসের দৃশ্য। ছবির নিচের অংশে বসসফরাসের উত্তর প্রান্ত এবং উপরের অংশে দক্ষিণ প্রান্ত। বসফরাস একটি জলপ্রণালী যা এশিয়া ও ইউরোপের মধ্যবর্তী অঞ্চলের একটি অংশে সীমানা নির্দেশ করে। এটিকে অনেক সময় ইস্তানবুল প্রণালীও বলা হয়। বসফরাস, মারমারা উপসাগর এবং দক্ষিণ পশ্চিমের দার্দেনেলাস প্রণালী মিলে তুর্কি প্রণালী গঠিত। বসফরাস প্রণালী বিশ্বের নৌ চলাচলে ব্যবহৃত সবচেয়ে সরু জলপথ। এটি কৃষ্ণ সাগরকে মারমারা উপসাগরের সাথে যুক্ত করেছে। বসফরাস প্রণালীর দুপাশে দু’টি করে চারটি বাতঘর দ্বারা এর সীমানা চিহ্নিত করা হয়েছে। এই সীমানার মধ্যে বসফরাস প্রণালীর দৈর্ঘ্য ৩১ কিলোমিটার। উত্তরের অংশে এর প্রস্থ ৩৩২৯ মিটার এবং দক্ষিণের অংশে প্রস্থ ২৮২৬ মিটার। বসফরাসের সর্বোচ্চ প্রস্থ ৩৪২০ মিটার এবং সর্বনিম্ন প্রস্থ ৭০০ মিটার। সর্বনিম্ন প্রস্থের অংশে নৌ ও ফেরি চলাচল খুবই বিপজ্জনক। কারণ এখানে জলযানের দিক বাক নেয়ার সময় বিপরীত দিক থেকে আগত জলযান দেখা যায় না। এ সমস্যাটি এখানে আরও বেশি প্রকট কারণ বসফরাস দিয়ে প্রচুর জলযান যাতায়াত করে।
বসফরাসের গভীরতা ১৩ থেকে ১১০ মিটারের মধ্যে পরিবর্তিত হয়। এর গড় গভীরতা ৬৫ মিটার। গোল্ডেন হর্ন বসফরাস প্রণালীর একটি মোহনা। এটি অতীতে ইস্তানবুলের পুরোনো অংশকে আক্রমণের হাত থেকে রক্ষা করতে দুর্গপরিখা হিসেবে কাজ করতো। এছাড়া এখানে উসমানীয় সাম্রাজ্যের নৌবাহিনীর জলযান নোঙ্গর বাঁধার স্থান হিসেবে ব্যবহৃত হত।
বসফরাস নামটি গ্রীক Bosporos (Βόσπορος) থেকে এসেছে। বিংশ শতকের পূর্ব থেকেই এটি মানুষের জানা ছিল যে, কৃষ্ণ সাগর এবং মারমারা উপসাগর পরস্পর একটি গভীর পানিপথ দ্বারা যুক্ত। এই পানিপথটি ভূপৃষ্ঠের থেকে দৃশ্যমান জলের নিচ দিয়ে প্রবাহিত হয়েছে। ২০১০ এর আগস্টে জানা যায় যে পানির নিচ দিয়ে প্রবাহিত এই চ্যানেলটি বিশ্বের ষষ্ঠ বৃহত্তম নদী হতে পারতো যদি এটি ভূমির উপর দিয়ে প্রবাহিত হত। বসফরাসের তীরবর্তি কিছু অংশে কংক্রীট দিয়ে শক্ত করা হয়েছে এবং যে সমস্ত জায়গায় মাটির অবক্ষেপ পড়ে, সেখানে নিয়মিত ড্রেজিং করা হয়।
কৌশলগত গুরুত্ব
বসফরাস প্রণালী কৌশলগত কারণে খুবই গুরুত্বপূর্ণ। সমুদ্রপথে রাশিয়া ও ইউক্রেনে যাওয়ার জন্য এটি অন্যতম পথ হিসেবে ব্যবহৃত হয়। এটিকে অধিকার করার জন্য আধুনিক ইতিহাসে বেশ কয়েকটি সংঘাত হয়েছে। এর মধ্যে অন্যতম রাশিয়া-তুরস্ক যুদ্ধ ১৮৭৭-১৮৭৮। ১৬ থেকে ১৮ শতকের মধ্যে উসমানীয় সাম্রাজ্য সমস্ত কৃষ্ণ সমুদ্র এলাকার নিয়ন্ত্রণ ছিনিয়ে নেয়। এই সমুদ্র অঞ্চলে তখন রাশিয়ার সকল যুদ্ধ জাহাজের প্রবেশ নিষিদ্ধ করা হয়।
পরবর্তিতে বসফরাস দিয়ে জলযান চলাচলের ব্যাপারে বেশ কয়েকটি আন্তর্জাতিক চুক্তি সম্পন্ন হয়। প্রথম বিশ্বযুদ্ধের পরে ১৯২০ সালে সম্পন্ন হয় সেইভ্রিস চুক্তি। এই চুক্তির অধীনে বসফরাসকে সকল ধরনের সামরিক নিয়ন্ত্রণ হতে মুক্ত করা হয় এবং একে লীগ অফ নেশন্‌স এর নিয়ন্ত্রণে এনে জলপথে আন্তর্জাতিক চলাচলের জন্য উন্মুক্ত করে দেয়া হয়। ১৯২৩ সালের লুজান(সুইজারল্যান্ডের একটি শহর)   চুক্তিতে কিছুটা পরিবর্তন করা হয়। এতে বলা হয়, বসফরাস প্রণালী ভৌগোলিকভাবে তুরস্কের অধীনে থাকলেও এ পথে যেকোন দেশের জলযান নির্বিঘ্নে যাতায়াত করতে পারবে। কিন্তু তুরস্ক এই চুক্তি মেনে নিতে অস্বীকৃতি জানায় এবং বসফরাস প্রণালীতে সামরিক নিয়ন্ত্রণ স্থাপন করে। ১৯৩৬ সালের মনট্রিক্স কনভেনশনে বলা হয় বসফরাস প্রণালী আন্তর্জাতিক নৌ চলাচলের জন্য ব্যবহৃত হলেও তুরস্ক এই পথ দিয়ে কৃষ্ণ সাগর অঞ্চলের দেশ ব্যতীত অন্য সব দেশের নৌ চলাচল নিয়ন্ত্রণ করতে পারবে।
দ্বিতীয় বিশ্বযুদ্ধ চলাকালে তুরস্ক নিরপেক্ষ অবস্থানে ছিল। তখন দার্দেনেলাস প্রণালী সকল যুদ্ধরত দেশগুলোর জাহাজের চালাচলের জন্য নিষিদ্ধ ছিল। দ্বিতীয় বিশ্বযুদ্ধের বিভিন্ন সম্মেলন চলাকালে সোভিয়েত নেতা জোসেফ স্ট্যালিন রাশিয়ার সামরিক বেসকে বসফরাস ও দার্দেনেলাস প্রণালিতে অবস্থানের জন্য তুরস্ক সরকারকে অনুমোদন দেয়ার অনুরোধ জানায়, যদিও তুরস্ক এই যুদ্ধে সম্পৃক্ত ছিল না। এই ঘটনা এবং তুরস্কের কারস, আর্তভিন ও আরদাহান প্রদেশ পুনরায় ফিরে পাওয়ার জন্য স্ট্যালিনের দাবি – এগুলো ছিল বিভিন্ন কূটনৈতিক সম্পর্কে তুরস্কের নিরপেক্ষতা বজায় রাখা থেকে দূরে সরে আসার কারণ। ১৯৪৫ সালের ফেব্রুয়ারিতে তুরস্ক জার্মানির বিরুদ্ধে যুদ্ধ ঘোষণা করে। কিন্তু তা সত্ত্বেও তুরস্ক কোন সশস্ত্র কার্যকলাপ সংঘটন করেনি।
সাম্প্রতিক কালে তুরস্কের জলপ্রণালী তেল শিল্পের জন্য অত্যন্ত গুরুত্বপূর্ণ হয়ে উঠেছে। রাশিয়ার তেল রপ্তানিকারকরা নভোরোসিসিস্ক্ থেকে বসফরাস ও দার্দেনেলাস হয়ে পশ্চিম ইউরোপ ও যুক্তরাষ্ট্রে তেল পরিবহন করে।
পারাপার
বসফরাস দিয়ে অনেক ফেরি নিয়মিত পারাপার করে। এই প্রণালীর উপরে দুইটি ঝুলন্ত সেতু রয়েছে। একটি বসফরাস সেতু, যা দৈর্ঘ্যে ১০৭৪ মিটার এবং ১৯৭৩ সালে এর নির্মাণ কাজ সমাপ্ত হয়। দ্বিতীয়টি ফাতিহ সুলতান মেহমেত সেতু। এটি দ্বিতীয় বসফরাস সেতু নামেও পরিচিত। এই সেতু ১০৯০ মিটার লম্বা এবং ১৯৮৮ সালে এর নির্মাণ কাজ শেষ হয়। বসফরাসের উপরে তৃতীয় সেতু নির্মাণের জন্য তুরস্ক সরকার ইতোমধ্যে কাজ শুরু করেছে। এই তৃতীয় সেতুর নাম ইয়াভুজ সুলতান সেলিম সেতু। এর নির্মাণ কাজ ২০১৩ এর ২৯ মে শুরু হয়। ২০১৫ এর ২৯ মে এটি জনসাধারণের জন্যে খুলে দেয়ার পরিকল্পনা রয়েছে। এটি বসফরাসের উত্তর প্রান্তে নির্মিত হচ্ছে।
ডি ম্যাগডেনকোই
ডি ম্যাগডেনকোই (De maagdenkooi; আক্ষরিক অনুবাদ: খাঁচাবন্দী কুমারী) হচ্ছে ২০০৪ সালের প্রাক্তন ওলন্দাজ সংসদ সদস্য আয়ান হিরসি আলীর লেখা বই। ২০০৬ সালে দ্য কেজড ভার্জিন নামের বইটির ইংরেজিতে প্রকাশিত হয়।
প্রকাশনার ইতিহাস
বইটি প্রথম ওলন্দাজ ভাষায় ডি ম্যাগডেনকোই নামে সাতটি প্রবন্ধের সংগ্রহ এবং ইরশাদ মাঞ্জির একটি সাক্ষাৎকার হিসেবে প্রকাশিত হয়েছিল, যার মোট পৃষ্ঠা সংখ্যা ছিল ৭৯। পূর্বসূরি ডি জুন্টজেসফ্যাব্রিকের (ডিসেম্বর ২০০২) মতো, সাতটি প্রবন্ধের একটি ডাচ ভাষার সংগ্রহ এবং মোট ৫ পৃষ্ঠার একটি সাক্ষাৎকার, এটি ইসলামে নারীদের অবস্থান ও ভূমিকা সমালোচনার উপর দৃষ্টি নিবদ্ধ করে। ২০০৪ সালের সেপ্টেম্বরের দিকে, ফিনিশ প্রকাশনা সংস্থা ওতাভা হিরসি আলীর সাথে তার লেখার অনুবাদ করার পরিকল্পনা নিয়ে প্রথম যোগাযোগ করেছিল।
হিরসি আলি তার প্রথম দিকের লেখার (যেটি পরে ডি জুন্টজেসফ্যাব্রিকের সাথে মিলিত হবে), টেলিভিশনে উপস্থিতি এবং ইসলাম ত্যাগ করার জন্য কয়েক মাস ধরে হত্যার হুমকি পাওয়ার পর সেপ্টেম্বর ২০০২ সাল থেকে সশস্ত্র নিরাপত্তার বিস্তারিত সুরক্ষায় ছিলেন। তিনি চলচ্চিত্র পরিচালক Theo van Gogh সাথে একসাথে প্রযোজিত ১১ মিনিটের শর্টফিল্ম জমা ডি ম্যাগডেনকোই প্রকাশ করার কিছুক্ষণ পরে,  ২৯ আগস্ট ২০০৪ সালে প্রথম ডাচ টেলিভিশনে প্রদর্শিত হয়েছিল। এতে নারীর বিরুদ্ধে সহিংসতা এবং কোরআনের আয়াত নিয়ে চারটি কাল্পনিক পর্ব উপস্থাপন করা হয়েছিল। এটিকে ন্যায্যতা দিতে ব্যবহার করা হবে। ২০০৪ সালের ৪ নভেম্বর মুসলিম উগ্রপন্থী মোহাম্মদ বৌয়েরি আমস্টারডামে ভ্যান গগকে গুলি করে এবং ছুরিকাঘাত করে হিরসি আলীকেও হত্যার হুমকি দিয়ে ৫ পৃষ্ঠার একটি নোট রেখে তাকে দুই মাসের জন্য আত্মগোপনে থাকতে হয়। এদিকে, হামলার ধাক্কা তার লেখার প্রতি আন্তর্জাতিক আগ্রহ বাড়িয়েছে। ২০০৫ সালের মার্চ মাসে, হিরসি আলী ৪ জন ওলন্দাজ মুসলিম পুরুষের দাবির বিরুদ্ধে একটি মামলার মুখোমুখি হন যে ডি ম্যাগডেনকোইতে 'নিন্দনীয় ও আপত্তিকর' বক্তব্য ছিল, কিন্তু মামলাটি প্রত্যাখ্যাত হয়েছিল।
হিরসি আলি স্টকহোম পরিদর্শনে গিয়েছিলেন, এবং সেখানে লিবারেল পিপলস পার্টির ডেমোক্রেসি পুরস্কার পেয়েছিলেন। ২০০৬ সালের মে মাসে, বইটি প্রায় ১০ টি ভাষায় অনুবাদ করা হয়েছিল।
২০০৬ সালের এপ্রিল মাসে, ফ্রি প্রেস কর্তৃক দ্য কেজড ভার্জিন শিরোনামে একটি ইংরেজি অনুবাদ প্রকাশিত হয়, যা ছিল ডি জোনটজেসফ্যাব্রিকের তিনটি প্রবন্ধের সংকলন, পাঁচটি প্রবন্ধ এবং ডি ম্যাগডেনকোইয়ের মাঞ্জি সাক্ষাৎকার, জমা দেওয়ার স্ক্রিপ্ট, পাশাপাশি বেশ কিছু নতুন প্রবন্ধ, যৌথভাবে ১৮৭ পৃষ্ঠা অন্তর্ভুক্ত। ২০০৬ সালের আমেরিকান সংস্করণটি দুটি প্রবন্ধ বাদ দেয় এবং ১  পৃষ্ঠার জন্য আরও দুটি যোগ করে।
বিষয়বস্তু
ক্রিস্টোফার হিচেন্সের মতে, ইংরেজি সংস্করণটির তিনটি থিম রয়েছে: 'প্রথমত, আদিবাসীতা এবং কুসংস্কার থেকে তার নিজের ধীরে ধীরে মুক্তি; দ্বিতীয়ত, একজন সংসদ সদস্য হিসেবে তার কাজ মূল ভূখণ্ড ইউরোপে ইসলামপন্থী ঠগদের দ্বারা প্রতিদিন সংঘটিত অপরাধের প্রতি দৃষ্টি আকর্ষণ করার জন্য; এবং তৃতীয়ত, এই অবস্থা সম্পর্কে অনেক নারীবাদী এবং বহু সংস্কৃতিবিদদের কাছ থেকে হতাশাজনক নীরবতা বা আরও খারাপ। বইটিতে হিরসি আলি ইসলামের সাথে তার নিজের সংগ্রাম নিয়ে আলোচনা করেছেন, যা একটি মডেল হিসেবে অভিপ্রায় করা হয়েছে কীভাবে অন্যান্য মুসলিম নারীরা তাদের নিজস্ব মুক্তি লাভ করতে পারে। পশ্চিমা এবং ইসলামী চিন্তাধারার মধ্যে বিভেদ কীভাবে মোকাবেলা করতে হবে তা মহিলাদের উপদেশ দেওয়ার ক্ষেত্রে, তিনি ইসলামী বিশ্ব সম্পর্কে তার স্ব -স্ব জ্ঞান এবং আলোকিততায় উদ্ভূত দার্শনিক ঐতিহ্যের আকৃষ্ট হন। হিরসি আলী দাবি করেছেন যে ইসলামী অঞ্চলে যেসব মুসলিম মহিলারা সান্ত্বনা চান এবং ইসলাম থেকে পালিয়ে যান তাদের সাধারণত মৃত্যুর হুমকি দেওয়া হয় এবং যেসব মুসলিম মহিলারা "virgin cage '' থেকে পালিয়ে বেড়ায় তারা ব্র্যান্ডেড বেশ্যা। লেখক মহিলাদের ভূমিকা, ব্যক্তির অধিকার, ইসলামী ধর্মান্ধতার শিকড় সম্পর্কে ইসলামী দৃষ্টিভঙ্গি নিয়ে আলোচনা করেছেন এবং মুসলিম সংখ্যাগরিষ্ঠ দেশ এবং অভিবাসী সম্প্রদায়ের প্রতি পশ্চিমা নীতির প্রস্তাব দিয়েছেন। হিরসি আলী জোর দিয়ে বলেন কীভাবে মুসলিম নারীদের জীবনে কোন মৌলিক অধিকার নেই। তিনি বর্ণনা করেছেন কীভাবে মুসলিম নারীরা শুধু একটি নয়, দুটি খাঁচায় আটকে আছে; একটি শারীরিক যেখানে তাদের গতিবিধি পর্যবেক্ষণ করা হয়, এবং একটি আধ্যাত্মিক যা তাদের ধর্মীয় এবং সাংস্কৃতিক বিশ্বাসকে সীমাবদ্ধ করে।  "মুসলিম মহিলাদের জন্য দশটি টিপস যারা চলে যেতে চায়"   মুসলিম মেয়েরা এবং যুবতী মহিলারা তাদের রক্ষণশীল ইসলামী পিতামাতার বাড়ি থেকে পালানোর জন্য এবং তাদের পছন্দের জীবন যাপনের জন্য কী পদক্ষেপ নিতে পারে তা বর্ণনা করেছেন।
ইংরেজি সংস্করণ
দ্য গার্ডিয়ানের নাতাশা ওয়াল্টার লিখেছেন, দ্য কেজড ভার্জিন একটি চমকপ্রদ পড়া। আয়ান হিরসি আলি নারীদের প্রতি পুরুষদের দ্বারা করা অপরাধের জন্য ক্ষুব্ধ: জোরপূর্বক বিবাহ থেকে মহিলাদের যৌনাঙ্গ বিকৃতি পর্যন্ত; শিক্ষা অস্বীকার করা থেকে শুরু করে পরিবারের মধ্যে যৌন নির্যাতন। এই অপরাধগুলি সম্পর্কে তার রাগ তার প্রবন্ধগুলিকে প্রাণবন্ত এবং অনুপ্রেরণাদায়ক করে তোলে। ' যাইহোক, 'হিরসি আলী শুধু একটি কালো ব্রাশ দিয়ে সমগ্র ইসলামী বিশ্বকে রাঙান না, তিনি গোটা পশ্চিমা দুনিয়াকে গোলাপী রঙে রাঙিয়েছেন যাতে এটি মুসলিম বিশ্বের অন্ধকার রাতের জন্য নিখুঁত দিন হিসেবে নির্ধারণ করতে পারে।'
ব্রিটিশ জাতীয় গ্রন্থপঞ্জি
ব্রিটিশ জাতীয় গ্রন্থপঞ্জি বা ব্রিটিশ ন্যাশনাল বিবলিওগ্রাফি (বিএনবি) ১৯৪৯ সালে ব্রিটিশ যাদুঘরে প্রতিষ্ঠিত হয়। এটি যুক্তরাজ্য এবং আয়ারল্যান্ড প্রজাতন্ত্রে প্রকাশিত হয় এমন বই, জার্নাল এবং ধারাবাহিকগুলির একটি তালিকা প্রকাশের জন্য প্রতিষ্ঠা করা হয়। এই তালিকায় প্রকাশিত হতে যাওয়া আসন্ন বইয়ের শিরোনাম সম্পর্কিত তথ্য অন্তর্ভুক্ত থাকে। এটি যুক্তরাজ্যে প্রকাশিত বইয়ের শিরোনামগুলির একটি একক সর্বাধিক বিস্তৃত তালিকাবদ্ধকরণ। বিএনবিতে তালিকাভুক্তির জন্য, যুক্তরাজ্য এবং আইরিশ প্রকাশকরা তাদের প্রকাশিত হতে যাওয়া ধারাবাহিকগুলির শিরোনামসহ, সমস্ত নতুন প্রকাশনাগুলির একটি অনুলিপি বিএনবিতে প্রেরণে আইনি আমানত আইনে বাধ্য থাকেন। বিএনবি এই তালিকাটি সাপ্তাহিকভাবে ইলেক্ট্রনিক মাধ্যমে প্রকাশ করে: সর্বশেষ মুদ্রিত সাপ্তাহিক তালিকাটি ডিসেম্বর ২০১১ সালে প্রকাশিত হয়েছিল।
কিরা মুরাতোভা
কিরা জর্জিভনা মুরাতোভা ( Кира Георгиевна Муратова  ; Kira Gueórguievna Muratova   ; Кіра Георгіївна Мура́това   ; née Korotkova, ৫ নভেম্বর ১৯৩৪ - ৬ জুন ২০১৮  ) ছিলেন একজন সোভিয়েত - ইউক্রেনীয়   পুরস্কার বিজয়ী চলচ্চিত্র পরিচালক, চিত্রনাট্যকার এবং রোমানিয়ান/ইহুদি বংশোদ্ভূত অভিনেত্রী, পরিচিত তার অস্বাভাবিক পরিচালক শৈলীর জন্য। মুরাতোভার চলচ্চিত্রগুলি সোভিয়েত ইউনিয়নে প্রচুর পরিমাণে সেন্সরশিপের সম্মুখীন হয়েছিল, তবুও মুরাতোভা সমসাময়িক রাশিয়ান চলচ্চিত্রের অন্যতম প্রধান ব্যক্তিত্ব হিসাবে আবির্ভূত হতে সক্ষম হন এবং ১৯৬০ সাল থেকে একটি খুব সফল চলচ্চিত্র ক্যারিয়ার গড়ে তুলতে সক্ষম হন। মুরাতোভা, নিকিতা মিখালকভ, ভাদিম আব্রাশিটভ, আলেকজান্ডার সোকুরভ, আলেক্সেই জার্মান, এবং আলেক্সেই বালাবানভকে যুক্তিযুক্তভাবে রাশিয়ার প্রধান চলচ্চিত্র নির্মাতা হিসেবে বিবেচনা করা হয় যারা ইউএসএসআর-এর পতনের পরও ১৯৯০ এর দশকের শুরু থেকে তাদের চলচ্চিত্র নির্মাণের কাজটি উত্পাদনশীলভাবে চালিয়ে যেতে সক্ষম হয়েছিল।
তার কাজকে সম্ভবত 'সিনেম্যাটিক ওয়ার্ল্ড মেকিং এর সবচেয়ে স্বাতন্ত্র্যসূচক এবং একক সূচনা' হিসেবে বর্ণনা করা হয়েছে।
মুরাতোভা তার শৈল্পিক জীবনের বেশিরভাগ সময় ওডেসায় কাটিয়েছেন, ওডেসা ফিল্ম স্টুডিওতে তার বেশিরভাগ চলচ্চিত্র নির্মাণ করেছেন।
প্রারম্ভিক জীবন এবং কর্মজীবন
কিরা কোরোতকোভা ১৯৩৪ সালে সোরোকা, রোমানিয়ার (বর্তমান মলদোভা ) একজন রাশিয়ান পিতা এবং একজন রোমানিয়ান মা ( বেসারাবিয়ান ইহুদি বংশোদ্ভূত) জন্মগ্রহণ করেছিলেন।  তার বাবা-মা উভয়েই সক্রিয় কমিউনিস্ট এবং কমিউনিস্ট পার্টির সদস্য ছিলেন। তার বাবা, ইউরি কোরোটকভ, দ্বিতীয় বিশ্বযুদ্ধে ফ্যাসিবাদ-বিরোধী গেরিলা আন্দোলনে অংশ নিয়েছিলেন, রোমানিয়ান বাহিনী তাকে গ্রেপ্তার করেছিল এবং জিজ্ঞাসাবাদের পর গুলি করে হত্যা করেছিল। যুদ্ধের পর, কিরা তার মায়ের সাথে বুখারেস্টে থাকতেন, একজন গাইনোকোলজিস্ট, যিনি তখন সমাজতান্ত্রিক রোমানিয়াতে একটি সরকারি কর্মজীবন অনুসরণ করেছিলেন।
কিরা ১৯৬০ এর দশকের গোড়ার দিকে তার সহকর্মী ওডেসা স্টুডিও পরিচালক ওলেক্সান্ডার মুরাটভকে বিয়ে করেছিলেন এবং তার সাথে বেশ কয়েকটি চলচ্চিত্র সহ-নির্মিত করেছিলেন। এই দম্পতির একটি কন্যা ছিল, মারিয়ানা, কিন্তু শীঘ্রই বিবাহবিচ্ছেদ হয়ে যায় এবং মুরাটভ কিয়েভে চলে আসেন যেখানে তিনি দোভজেনকো ফিল্ম স্টুডিওতে কাজ শুরু করেন। লেনিনগ্রাদের চিত্রশিল্পী এবং প্রোডাকশন ডিজাইনার ইভজেনি গোলুবেনকোর সাথে তার পরবর্তী বিয়ে সত্ত্বেও কিরা মুরাতোভা তার প্রাক্তন স্বামীর নাম রেখেছিলেন।
সোভিয়েত-পরবর্তী সময়কাল
১৯৯০-এর দশকে, মুরাতোভার জন্য একটি অত্যন্ত উত্পাদনশীল সময় শুরু হয়েছিল, এই সময়ে তিনি প্রতি দুই বা তিন বছরে একটি ফিচার ফিল্মের শুটিং করেছিলেন, প্রায়শই একই অভিনেতা এবং ক্রুদের সাথে কাজ করেছিলেন। তার কাজ দ্য অ্যাসথেনিক সিনড্রোম (১৯৮৯) 'একটি অযৌক্তিক মাস্টারপিস' হিসাবে বর্ণনা করা হয়েছিল এবং সোভিয়েত ইউনিয়ন perestroika সময় নিষিদ্ধ হওয়া একমাত্র চলচ্চিত্র ছিল (পুরুষ ও মহিলা নগ্নতার কারণে)। এই সময়ের মধ্যে তার মুক্তিপ্রাপ্ত অন্যান্য চলচ্চিত্রগুলির মধ্যে রয়েছে, উদাহরণস্বরূপ, দ্য সেন্টিমেন্টাল পুলিশম্যান (১৯৯২), প্যাশনস (১৯৯৪), থ্রি স্টোরিজ (১৯৯৭) এবং একটি ছোট (১৯৯৯) আমেরিকার চিঠি।
দুই অভিনেত্রী মুরাতোভার ছবিতে বারবার অভিনয় করেছেন রেনাটা লিটভিনোভা এবং নাটালিয়া বুজকো । মুরাতোভার চলচ্চিত্রগুলি সাধারণত ইউক্রেনের প্রযোজনা বা ইউক্রেন এবং রাশিয়ার মধ্যে সহ-প্রযোজনা ছিল, সবসময় রাশিয়ান ভাষায়, যদিও মুরাতোভা ইউক্রেনীয় ভাষায় কথা বলতে পারতেন এবং ইউক্রেনীয় সিনেমার ইউক্রেনীয়ীকরণে আপত্তি করেননি। মুরাতোভা ইউরোমাইডান বিক্ষোভকারীদের এবং পরবর্তী 2014 সালের ইউক্রেনীয় বিপ্লবকে সমর্থন করেছিলেন।
আলেক্সান্ডার সোকুরভের পরে, মুরাতোভাকে সমসাময়িক রাশিয়ান ভাষার চলচ্চিত্র পরিচালক হিসাবে বিবেচনা করা হত। তার কাজগুলিকে পোস্টমডার্ন হিসাবে দেখা যেতে পারে, সারগ্রাহীতা, প্যারোডি, অবিচ্ছিন্ন সম্পাদনা, ব্যাহত বর্ণনা এবং তীব্র চাক্ষুষ ও শব্দ উদ্দীপনা, এবং তার 'তিক্ত হাস্যরস একটি হিংস্র, প্রেমহীন, নৈতিকভাবে শূন্য সমাজকে প্রতিফলিত করে। তার ফিল্ম, থ্রি স্টোরিজ -এ, তিনি 'একটি সুন্দরের মধ্যে মন্দ লুকিয়ে আছে... নির্দোষ খোলস, এবং মৃতদেহ সাজসজ্জার অংশ।' তিনি সের্গেই পারজানভের একজন প্রশংসক ছিলেন এবং 'অলংকারবাদ'-এর উপর তার ফোকাসকে তার সাথে তুলনা করা হয়েছে এবং 'পুনরাবৃত্তি সব সম্ভাবনাকে রূপ দেয়' সহ বাস্তববাদী বিরোধীও ছিলেন, তার শেষ চলচ্চিত্র, ইটারনাল হোমকামিং কার্যকরভাবে সিনেমা নিজেই অসমাপ্ত ছিল, এটা প্রায় যেন 'সিনেমার স্পুল থ্রেডিং এবং ট্যাংলিং, থ্রেডিং এবং ট্যাংলিং' রাখে।
স্বীকৃতি এবং পুরস্কার
১৯৯০ সালে, তার চলচ্চিত্র অ্যাসথেনিক সিনড্রোম বার্লিনালে সিলভার বিয়ার জুরি গ্র্যান্ড প্রিক্স জিতেছে । ১৯৯৪ সালে, লোকার্নো ইন্টারন্যাশনাল ফিল্ম ফেস্টিভ্যাল (সুইজারল্যান্ড) এ তার জীবনের জন্য তিনি সম্মানের লেপার্ডে ভূষিত হন এবং ২০০০ সালে তাকে আন্দ্রেজ ওয়াজদা ফ্রিডম অ্যাওয়ার্ড দেওয়া হয়। ১৯৯৭ সালে, তার চলচ্চিত্র থ্রি স্টোরিজ ৪৭ তম বার্লিন আন্তর্জাতিক চলচ্চিত্র উৎসবে প্রবেশ করে।
তার ২০০২ সালের চলচ্চিত্র চেখভের মোটিফস 24 তম মস্কো আন্তর্জাতিক চলচ্চিত্র উৎসবে প্রবেশ করেছে। তার ফিল্ম দ্য টিউনার ২০০৪ সালে ভেনিস ফিল্ম ফেস্টিভ্যালে দেখানো হয়েছিল। তার চলচ্চিত্রগুলি ১৯৯১, ১৯৯৫, ২০০৫, ২০০৭, ২০০৯ এবং ২০১৩ সালে রাশিয়ান "নিকা" পুরস্কার পেয়েছে। ২০০৫ সালে, নিউ ইয়র্ক সিটির লিঙ্কন সেন্টারে একটি ভূতাপেক্ষ দৃশ্য দেখানো হয়েছিল। ২০১৩ সালে, ইন্টারন্যাশনাল ফিল্ম ফেস্টিভ্যাল রটারডামে তার চলচ্চিত্রগুলির একটি সম্পূর্ণ ভূতাপেক্ষ দৃশ্য দেখানো হয়েছিল।
সাম্প্রতিক ফিল্ম সমালোচক বিয়াঙ্কা গার্নারের মতে, ফিল্ম স্টাডিজ কোর্সে বা 'সর্বকালের সর্বশ্রেষ্ঠ চলচ্চিত্র নির্মাতাদের' আলোচনায় তার কাজ ভুলবশত 'প্রচুরভাবে উপেক্ষা' করা হয়েছে। থাম্ব| মুরাতোভা ২০১০ সালে ওডেসা আন্তর্জাতিক চলচ্চিত্র উৎসবে তার ব্যক্তিগত মাস্টার ক্লাস পরিচালনা করছেন।
বই
শিল্পকলার পৃষ্ঠপোষক ইউরি কমেলকভের উদ্যোগে, আটলান্ট ইউএমসি কিরা মুরাতোভার কাজের উপর একটি অ্যালবাম প্রকাশ করেছে। এই অ্যালবামে, ফটোগুলির লেখক, কনস্ট্যান্টিন ডনিন, ফিল্ম সেট ফ্রেমে নিজেকে সীমাবদ্ধ রেখেছিলেন, টু-ইন-ওয়ান চলচ্চিত্রের স্ক্রিন রিপোর্টার হিসাবে অভিনয় করেছিলেন।
২০০৫ সালে, KINOfiles Filmmakers' Companion সিরিজে IB Tauris দ্বারা মুরাতোভার জীবন ও কাজের উপর একটি গবেষণা প্রকাশিত হয়েছিল।
ইয়ান গ্রে
জীবনী
তিনি একজন আইনজীবী হিসেবে তার কর্মজীবন শুরু করেন, নিউ সাউথ ওয়েলস বারের একজন সদস্য। ১৯৪১ সালে তিনি অস্ট্রেলিয়ান নৌবাহিনীতে যোগদান করেন এবং লন্ডনের নৌ গোয়েন্দা সংস্থার অ্যাডমিরাল হন, তারপরে সোভিয়েত ইউনিয়নে একজন অফিসার হিসাবে দায়িত্ব পালন করেন। তিনি রাশিয়ার উত্তরে আড়াই বছর কাজ করেছেন। তিনি ডেপুটি সেক্রেটারি-জেনারেল এবং কমনওয়েলথ পার্লামেন্টারি অ্যাসোসিয়েশনের প্রধান কার্যালয় সেক্রেটারিয়েটের প্রকাশনা সম্পাদক হিসেবে ১৯৬৬ সাল থেকে অবসর গ্রহণের আগ পর্যন্ত দায়িত্ব পালন করেন। ১৯৭১ সালে তিনি সংসদীয় তথ্য ও রেফারেন্স সেন্টার প্রতিষ্ঠা করেন।
হুমায়ুনপুর ইউনিয়ন
হুমায়ুনপুর ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন। উপজেলাধীন দিলালপুর ইউনিয়ন অতি প্রাচীন একটি ইউনিয়ন।
আয়তন ও জনসংখ্যা
আয়তন-৭৩০১ একর। জনসংখ্যা ২৭৪৫০ জন
শিক্ষা
শিক্ষার হার :৪২%।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ মানিক মিয়া
ইনানী সমুদ্র সৈকত
ইনানী সমুদ্র সৈকত বঙ্গোপসাগরের একটি উপকূলভূমি যা বিংশ শতাব্দীর শেষভাগে একটি পর্যটন কেন্দ্রে পরিণত হয়। কক্সবাজার জেলার পর্যটন সেক্টরে ইমারজিং টাইগার হচ্ছে ইনানী। বাংলাদেশের কক্সবাজার শহর থেকে প্রায় ২৭ কিলোমিটার দক্ষিণে ও হিমছড়ি থেকে ১৫ কিলোমিটার দূরে অবস্থিত ইনানী প্রবালগঠিত সমুদ্রসৈকত। পশ্চিমে সমুদ্র আর পূর্বে পাহাড়ের এক অপূর্ব জায়গাটি বাংলাদেশের অন্যতম একটি পর্যটন আকর্ষণ। মেরিন ড্রাইভ সড়ক ধরে কক্সবাজার থেকে ইনানী যেতে হয়।
কক্সবাজার থেকে টেকনাফ পর্যন্ত দীর্ঘ একশো বিশ কিলোমিটার সমুদ্র সৈকতের মধ্যে সবচেয়ে আকর্ষণীয় ইনানী সৈকত।
এডওয়ার্ড নরম্যান বেকার
স্যার এডওয়ার্ড নরম্যান বেকার কেসিএসআই (১৮৫৭ – ১৯১৩) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির বিংশতম লেফটেন্যান্ট গভর্নর।   তিনি ১৯০৮ সাল থেকে ১৯১১ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
জন্ম ও প্রাথমিক জীবন
এডওয়ার্ড নরম্যান বেকার ১৮৫৭ সালে জন্মগ্রহণ করেন। তার পিতার নাম আর্থার বেকার। তিনি ক্রিস্ট'স্ কলেজ, ফিঞ্চলিতে শিক্ষা লাভ করেন।
কর্মজীবন
শিক্ষা সমাপ্তের পর তিনি ভারতীয় সিভিল সার্ভিসে যোগদান করেন এবং ১৮৭৮ সালে ভারতে আসেন। ১৯০৮ সাল থেকে ১৯১১ সাল পর্যন্ত তিনি বাংলার লেফটেন্যান্ট গভর্নর হিসাবে দায়িত্ব পালন করেন।
সৈয়দ মুর্তাজা আলী
সৈয়দ মুর্তাজা আলী (১ জুলাই ১৯০২ - ৯ আগস্ট ১৯৮১) একজন সিলেটি লেখক, গবেষক এবং ঐতিহাসিক। যিনি বাংলাদেশের সিলেটের ইতিহাস বিষয়ে গবেষণা করেছেন। তার গবেষণা ও লেখালেখীর জন্য তিনি পেয়েছেন বাংলা একাডেমি পুরস্কার এবং তাকে মরণোত্তর স্বাধীনতা দিবস পুরস্কারে ভুষিত করা হয়।
জন্ম ও ব্যক্তিজীবন
মুর্তাজা আলীর জন্ম ১৯০২ খ্রিস্টাব্দের ১ জুলাই দেশবিভাগ-পূর্ব সিলেটের অন্তর্গত করিমগঞ্জ শহরে। পৈত্রিক নিবাস অবশ্য হবিগঞ্জ জেলার বাহুবল থানার উত্তরসুর গ্রামে। তিনি মৌলভীবাজারের সাব-রেজিস্ট্রার খান বাহাদুর সৈয়দ সিকান্দার আলীর তিন পুত্রের মধ্যে দ্বিতীয়। তার ছোট ভাই ছিলেন বিখ্যাত রম্য সাহিত্যিক সৈয়দ মুজতবা আলী।
শিক্ষাজীবন
মৌলভীবাজার ও সিলেট গভর্নমেন্ট স্কুলে শিক্ষালাভ করে সুরমা উপত্যকার মুসলমান ছাত্রদের মধ্যে ম্যাট্রিক (বর্তমান এসএসসি) পরীক্ষায় প্রথম হওয়ায় সেযুগে (১৯২১ খ্রি.) ১৫ টাকার মাসিক বৃত্তি পান। পরীক্ষায় ম্যাথমেটিক্স, এডিশনাল ম্যাথমেটিক্স ও মেকানিক্স-এ লেটারসহ (৮০% নম্বর) স্টারমার্ক পান। উচ্চ মাধ্যমিকে, এমসি কলেজ থেকে, বিজ্ঞান বিভাগে পদার্থবিদ্যা, রসায়ন ও গণিতে লেটারসহ স্টারমার্ক পান (১৯২৩ খ্রি.) । ঐতিহ্যবাহী বেকার হোস্টেলে বাস করে কলকাতার প্রেসিডেন্সি কলেজ থেকে বিএসসি (পদার্থবিদ্যায় অনার্স) পরীক্ষায় ১৯২৫ খ্রিস্টাব্দে দ্বিতীয় বিভাগে দ্বিতীয় হন। তারপর এমএসসি (হিট) ও ল' বা আইনশাস্ত্রে একবছর লেখাপড়া করেন।
কর্মজীবন
শিক্ষাজীবনের মতো মেধার স্বাক্ষর রাখেন তার কর্মজীবনেও। তৎকালীন আইসিএস পরীক্ষায় বাঙালি মুসলমানদের মধ্যে প্রথম হওয়ার গৌরব অর্জন করলেও তাকে চাকরি থেকে বঞ্চিত করা হয়েছিল। পরে ১৯২৬ খ্রিস্টাব্দে আসাম প্রভিন্সিয়াল সিভিল সার্ভিস পরীক্ষায় উত্তীর্ণ হয়ে ঐ বছরই তিনি মৌলভীবাজার মহকুমার ম্যাজিস্ট্রেট হিসেবে যোগদান করেন এবং আনুষ্ঠানিক শিক্ষাগ্রহণের সমাপ্তি ঘটে। তার সুদীর্ঘ কর্মজীবনে কাজ করেছেন অনেক জায়গায়। তন্মধ্যে ১৯৪০-১৯৪৪ খ্রিস্টাব্দ পর্যন্ত সুনামগঞ্জে সাবডিভিশনাল অফিসার হিসেবে দায়িত্ব পালন করেন। এসময় তিনি সুনামগঞ্জ কলেজ প্রতিষ্ঠার উদ্যোগ নেন। ১৯৪৪ খ্রিস্টাব্দে কাজ করেছেন শিলংয়ে শিক্ষা বিভাগের আন্ডার-সেক্রেটারি পদে, এছাড়া তেজপুরে এডিশনাল ডেপুটি কমিশান হিসেবে কাজ করেছেন ১৯৪৬ খ্রিস্টাব্দে। ভারত স্বাধীন হবার অব্যবহিত পূর্বে রেফারেন্ডামের সময় তিনি সিলেটের এ.ডি.এম ছিলেন। এরপর ১৯৪৮ খ্রিস্টাব্দে কুষ্টিয়ার ডিস্ট্রিক্ট ম্যাজিস্ট্রেট হন। ঐ বছরের শেষাংশে ঢাকায় জয়েন্ট সেক্রেটারি হিসেবে হোম ডিপার্টমেন্টে কাজ করেন। ১৯৪৯ খ্রিস্টাব্দে বগুড়ায় ডিস্ট্রিক্ট ম্যাজিস্ট্রেট, পরে কিছুদিন চট্টগ্রামের ডিস্ট্রিক্ট ম্যাজিস্ট্রেট পদেও ছিলেন। তারপর করাচীতে কেন্দ্রীয় পাকিস্তান সরকারের বাণিজ্য মন্ত্রণালয়ের ডেপুটি সেক্রেটারি ছিলেন ১৯৫১-১৯৫৩ খ্রিস্টাব্দ পর্যন্ত। এরপর আবার ঢাকায় বদলি হয়ে প্রথমে জয়েন্ট সেক্রেটারি ও পরে সেক্রেটারি পদে কাজ করেন রেভেন্যু ডিপার্টমেন্টে। তারপর রাজশাহীর ডিভিশনাল কমিশনার হিসেবে ১৯৫৭-১৯৫৯ পর্যন্ত অধিষ্ঠিত থেকে ১৯৫৯ খ্রিস্টাব্দের ১ জানুয়ারি অবসর গ্রহণ করেন। অবসর গ্রহণের পরেও তিনি কয়েকটি পদে দায়িত্ব পালন করেন। ডিস্ট্রিক্ট গেজেটিয়ার উপদেষ্টা পরিষদে প্রথমে সদস্য ও পরে সভাপতি হিসেবে দায়িত্ব পালন করেন। দুই মেয়াদে, প্রথমে ১ আগস্ট ১৯৬৯ থেকে আগস্ট ১৯৭১, এবং পরে পুনরায় মার্চ ১৯৭৫ থেকে মার্চ ১৯৭৭ পর্যন্ত দায়িত্ব পালন করেন বাংলা একাডেমির সভাপতি হিসেবে। তিনি বাংলাদেশ এশিয়াটিক সোসাইটির সভাপতির দায়িত্ব পালন করেন ১৯৭৪ খ্রিস্টাব্দে, এবং মৃত্যুকালেও চেয়ারম্যান ছিলেন বাংলাদেশ প্রেস ইন্সটিটিউটের।
মৃত্যু
মুর্তাজা আলী ১৯৮১ খ্রিস্টাব্দের ৯ আগস্ট রাত ২টার সময় ঢাকার সম্মিলিত সামরিক হাসপাতালে হৃদযন্ত্রের ক্রিয়া বন্ধ হয়ে মারা যান। তারপর তাকে বনানী কবরস্থানে দাফন করা হয়।
প্রকাশনা
সৈয়দ মুর্তাজা আলী সাহিত্য, গবেষণা, ইতিহাস এবং স্মৃতিচারণামূলক অনেক গ্রন্থ রচনা করেছেন। তার উল্লেখযোগ্য কয়েকটি গ্রন্থ হলো:
সম্মাননা
প্রবন্ধ গবেষণার জন্য তিনি ১৯৭৩ খ্রিস্টাব্দে বাংলা একাডেমী পুরস্কার লাভ করেন। এছাড়াও তার মৃত্যুর পরে বাংলাদেশ সরকার ১৯৮২ খ্রিস্টাব্দে তাকে সাহিত্যে মরণোত্তর স্বাধীনতা দিবস পুরস্কারে সম্মানিত করেন।
ফুজাইরাহ আমিরাত
ফুজাইরাহ আমিরাত (إِمَـارَة ٱلْفُجَيْرَة; ) হলো সংযুক্ত আরব আমিরাত (ইউএই) গঠনকারী সাতটি আমিরাতের একটি। এটি সংযুক্ত আরব আমিরাতের সাতটি আমিরাতের মধ্যে একমাত্র আমিরাত যেটি ওমান উপসাগরের সাথে উপকূলরেখায় সংযুক্ত এবং পারস্য উপসাগরের সাথে কোনোরূপ সংযোগ নেই যার। এর রাজধানী হলো ফুজাইরাহ।
জনসংখ্যা
২০০৫ সালে অনুষ্ঠিত সর্বশেষ আদমশুমারিতে ফুজাইরাত আমিরাতের জনসংখ্যা ছিল ১,২৫,৬৯৮ জন। ২০১৬ সালে এর জনসংখ্যা হয়েছিলো প্রায় ২,২৫,৩৬০ জন; কেবল উম্ম আল কোয়াইন আমিরাতের এরচেয়ে কম। সর্বশেষ হিসাব মতে এর বর্তমান জনসংখ্যা অনুমানিক ১,৫২,০০০ জন।
কুড়িগ্রাম-৪
কুড়িগ্রাম-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুড়িগ্রাম জেলায় অবস্থিত জাতীয় সংসদের ২৮নং আসন।
সীমানা
কুড়িগ্রাম-৪ আসনটি কুড়িগ্রাম জেলার রৌমারী উপজেলা, চর রাজিবপুর উপজেলা, চিলমারী উপজেলার অষ্টমীরচর ইউনিয়ন ও নয়ারহাট ইউনিয়ন এবং উলিপুর উপজেলার আলগা ইউনিয়ন নিয়ে গঠিত।
অ্যানরিখ নরকিয়া
অ্যানরিখ আর্নো নরকিয়া (Anrich Nortje; জন্ম: ১৬ নভেম্বর, ১৯৯৩) প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। মার্চ, ২০১৯ সালে দক্ষিণ আফ্রিকার পক্ষে আন্তর্জাতিক ক্রিকেটে অভিষেক ঘটে অ্যানরিখ নরকিয়ার। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করছেন। দলে তিনি মূলতঃ ডানহাতে পেস বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করেন।
ঘরোয়া ক্রিকেট
২০১৬ সালের আফ্রিকা টি২০ কাপে ইস্টার্ন প্রভিন্সের পক্ষে অভিষেক ঘটে তার। এরপূর্বে অনূর্ধ্ব-১৯ ও সাউথ আফ্রিকান স্কুলের প্রতিনিধিত্ব করেছেন তিনি।
অক্টোবর, ২০১৮ সালে ম্যাজান্সি সুপার লিগ টি২০ প্রতিযোগিতার প্রথম আসরে কেপ টাউন ব্লিটজের পক্ষে খেলেন। এ প্রতিযোগিতার মাঝামাঝি সময়ে পায়ের গোড়ালির আঘাতে মাঠের বাইরে অবস্থান করতে বাধ্য হন তিনি। ডিসেম্বর, ২০১৮ সালে ইন্ডিয়ান প্রিমিয়ার লীগের ২০১৯ আসরের জন্যে কলকাতা নাইট রাইডার্সের সদস্যরূপে চুক্তিবদ্ধ হন।  তবে, মার্চ, ২০১৯ সালে কাঁধের আঘাতের কারণে প্রতিযোগিতা থেকে বিদেয় নিতে হয় তাকে।
আন্তর্জাতিক ক্রিকেট
ফেব্রুয়ারি, ২০১৯ সালে সফরকারী শ্রীলঙ্কার বিপক্ষে ওডিআই সিরিজে খেলার জন্যে এনরিখ নর্জেকে মনোনীত করা হয়। ৩ মার্চ, ২০১৯ তারিখে জোহানেসবার্গে শ্রীলঙ্কার বিপক্ষে একদিনের আন্তর্জাতিকে অভিষেক হয় তার। মার্চ, ২০১৯ সালে একই দলের বিপক্ষে টি২০আই সিরিজে খেলার জন্যে তাকে দলের সদস্যরূপে মনোনীত করা হয়। এবারো তাকে আঘাতের কারণে দলের বাইরের অবস্থান করতে বাধ্য হয়।
এপ্রিল, ২০১৯ সালে ক্রিকেট সাউথ আফ্রিকা কর্তৃক ইংল্যান্ডে অনুষ্ঠিতব্য ক্রিকেট বিশ্বকাপের জন্যে ১৫-সদস্যের নামের তালিকা প্রকাশ করা হয়। এতে তিনিও দলের অন্যতম সদস্যের মর্যাদা লাভ করেন।
মৌ এর বাড়ি
মৌ এর বাড়ি একটি বাংলা ভাষার টেলিভিশন ধারাবাহিক, যা ২০২১ সালের ৩০শে আগস্ট থেকে কালার্স বাংলায় প্রতিদিন সন্ধ‍্যে ৬.৩০ টায় প্রচারিত হওয়া শুরু হয়েছে। সুরিন্দর ফিল্মস প্রযোজিত এতে অভিষেক বীর শর্মা ও অদ্রিজা রায় প্রধান ভূমিকায় অভিনয় করেছেন। এছাড়াও এতে সপ্তর্ষী রায়, কল‍্যানী মন্ডল, সুজন নীল মুখোপাধ্যায় অন্যান্য চরিত্রে অভিনয় করেছেন। এই ধারাবাহিকের প্রথম পর্বের কিছু অংশ দার্জিলিং এ শুটিং করা  হয়েছে।
কাহিনী সংক্ষেপ
এটি একটি আকর্ষণীয় গল্পের উপর ভিত্তি করে তৈরি করা হয়েছে যা একটি বিষয়কে তুলে ধরে যে একটি মেয়ে তার পরিবারের বোঝা নয় । বিয়ের পরেও তারা পিতামাতার যত্ন নিতে পারে । যা প্রচলিত বিশ্বাস যে পুত্রের পিতামাতার দেখাশোনা করা  কর্তব্যের থেকে আলাদা কথা বলে।
সাসারাম
ইতিহাস
বৈদিক যুগে, সাসারাম প্রাচীন কাশী রাজ্যের একটি অংশ ছিল। সাসারাম নামের উৎপত্তি হয়েছে সহস্ত্ররাম থেকে, যার অর্থ এক হাজার গ্রোভ। সাসারামকে একসময় শাহ সেরাই (অর্থাৎ "রাজার স্থান") নামেও ডাকা হয়েছিল কারণ এটি আফগান রাজা শের শাহ সুরির জন্মস্থান, যিনি দিল্লি, উত্তর ভারতের বেশিরভাগ অংশ, বর্তমানে পাকিস্তান এবং পূর্ব আফগানিস্তানে পাঁচ বছর ধরে শাসন করেছিলেন, মুঘল সম্রাট হুমায়ুনকে পরাজিত করার পর। শের শাহ সুরির অনেক সরকারী অনুশীলন মুঘল এবং ব্রিটিশ রাজ দ্বারা গৃহীত হয়েছিল যার মধ্যে কর, প্রশাসন এবং কাবুল থেকে বাংলা পর্যন্ত একটি পাকা রাস্তা তৈরি করা, যাকে গ্র্যান্ড ট্রাঙ্ক রোডও বলা হয়। ইন্দো-আফগান শৈলীতে নির্মিত শের শাহ সুরির ১২২ ফুট (৩৭ মিটার) লাল বেলেপাথরের সমাধিটি সাসারামের একটি কৃত্রিম হ্রদের মাঝখানে দাঁড়িয়ে আছে। এটি লোধী শৈলী থেকে প্রচুর পরিমাণে ধার করে এবং একসময় এটি একটি ইরানি প্রভাব নির্দেশ করে নীল এবং হলুদ চকচকে টাইলস দ্বারা আবৃত ছিল। বিশাল স্বাধীন গম্বুজটিতে মৌর্য যুগের বৌদ্ধ স্তূপ শৈলীর একটি নান্দনিক দিকও রয়েছে। শের শাহের পিতা হাসান খান সুরির সমাধিও সাসারামে এবং শেরগঞ্জে একটি সবুজ মাঠের মাঝখানে দাঁড়িয়ে আছে, যা সুখা রওজা নামে পরিচিত। শেরশাহের সমাধির প্রায় এক কিলোমিটার উত্তর-পশ্চিমে তার পুত্র ও উত্তরসূরি ইসলাম শাহ সুরির অসম্পূর্ণ ও জরাজীর্ণ সমাধি রয়েছে। সাসারামের একটি বাউলিয়াও রয়েছে, একটি পুল যা সম্রাটের স্ত্রীরা স্নানের জন্য ব্যবহার করতো।